มือใหม่หัดใช้ Bluetooth มาเริ่มต้นใช้งาน Bluetooth กัน
Bluetooth เป็นอุปกรณ์สำหรับเชื่อมต่อแบบไร้สาย ให้คุณสามารถ "จับคู่" อุปกรณ์ต่างๆ ของคุณเพื่อใช้งานระหว่างกัน เช่น จับคู่ headset กับแทบจะทุกสมาร์ทโฟนแล้วคุยกันโดยไม่ต้องยกมือถือขึ้นมาแนบหูแต่อย่างใด จับคู่จอยกับคอมหรือเครื่องเกมได้โดยไม่ต้องต่อสายให้ยุ่งยาก ส่งเพลงจากสมาร์ทโฟนหรือแล็ปท็อปไปเปิดในลำโพง Bluetooth โดยไม่ต้องต่อสายเช่นกัน หรือติดตั้งระบบโฮมเธียเตอร์ได้โดยไร้ปัญหาสายลำโพงรุงรัง  Bluetooth มีระยะสัญญาณสูงสุดประมาณ 30 ฟุต ความเร็วสูงสุดในการส่งข้อมูลของ Bluetooth อยู่ที่ประมาณ 24 Mbps Bluetooth นั้นถูกประดิษฐ์คิดค้นมานานพอควรแล้ว (ประมาณ 20 ปี) และถือเป็นเจ้าครองตลาดในบรรดาการเชื่อมต่อแบบไร้สายทั้งหลาย เพราะงั้นเป็นไปได้มากว่าอุปกรณ์ไร้สายของคุณมักมาพร้อม Bluetooth ในตัว เว้นไว้อย่างนึงก็คือคอมพิวเตอร์ตั้งโต๊ะนี่เอง ในขณะที่แล็ปท็อปแทบทุกเครื่องจะมี Bluetooth ติดมาด้วย แต่คอมตั้งโต๊ะกลับไม่มี คุณจึงต้องซื้อ Bluetooth dongle มาไว้ใช้เชื่อมต่อคอมตั้งโต๊ะกับอุปกรณ์ Bluetooth อื่นๆ นั่นเอง  รถยนต์รุ่นใหม่ๆ สมัยนี้ก็มาพร้อม Bluetooth เหมือนกัน คุณจึงสามารถใช้งานมือถือของคุณคู่กันไปได้ระหว่างขับรถ ส่วนสมาร์ทโฟนก็แน่นอนว่าใช้ Bluetooth ได้แทบทุกเครื่องนั่นแหละ เครื่องพริ้นท์รุ่นใหม่ๆ ก็เช่นกัน คุณจึงสั่งพิมพ์เอกสารจากอีกมุมห้องได้ง่ายดายโดยไม่ต้องเสียบสายแต่อย่างใด อุปกรณ์ที่ใช้งาน Bluetooth ได้ทั้งหลายนั้นไม่ได้มีฟังก์ชั่นการทำงานแค่ 1 หรือ 2 อย่างเท่านั้น ในขณะที่มือถือทั่วไปอาจให้คุณใช้ Bluetooth ไว้โทรออก-รับสายเท่านั้น แต่มือถืออีกหลายรุ่นสามารถรับ-ส่งไฟล์ถึงกันได้ด้วย ซึ่งฟังก์ชั่นก็จะต่างกันไปตามแต่ละอุปกรณ์นั่นเอง ลองอ่านคู่มือหรือปรึกษาฝ่ายบริการลูกค้าดูว่าอุปกรณ์อิเล็กทรอนิกส์นั้นๆ ของคุณสามารถใช้ประโยชน์อะไรจาก Bluetooth ได้บ้าง การจะใช้ Bluetooth ได้ คุณต้องเชื่อมต่ออุปกรณ์เข้าด้วยกันแบบไร้สายซะก่อน หรือที่รู้จักกันว่าการ "pairing" ขั้นตอนการ pairing นั้นจะแตกต่างกันไปตามแต่ละอุปกรณ์ แต่โดยทั่วไปแล้ว ต้องมีเครื่องนึงเป็นฝ่าย "listening" เพื่อให้อีกเครื่องเข้าสู่ pairing mode เช่น ถ้าคุณจะจับคู่ headset กับมือถือ มือถือของคุณก็ต้องอยู่ใน "listen" mode ซะก่อน แล้ว headset จะเข้าสู่ "pairing" mode เอง มือถือจะเป็นฝ่าย "discover" หรือค้นหา headset นั้นจนเจอ แล้วเริ่มเชื่อมต่อกัน  ทำตามขั้นตอนที่ปรากฏในอุปกรณ์ Bluetooth จนจบขั้นตอนการ pairing พูดง่ายๆ คือคุณต้องทำตามขั้นตอนที่กำหนดไปเรื่อยๆ จนกว่าจะ pairing อุปกรณ์สำเร็จนั่นแหละ ระหว่าง pairing อุปกรณ์ คุณจะต้องใส่ PIN ด้วยถึงจะเชื่อมต่อได้ ถ้าคุณไม่เคยตั้ง PIN มาก่อน ก็จะเป็นค่า default อย่าง 0000  ปกติคุณต้อง Pairing อุปกรณ์แค่ครั้งเดียวเท่านั้น ตราบใดที่อุปกรณ์นั้นเปิด Bluetooth อยู่ คราวหน้าก็เชื่อมต่อได้เลยอัตโนมัติ บางอุปกรณ์ที่ใช้ Bluetooth ให้คุณสามารถส่งไฟล์เอกสารและไฟล์อื่นๆ ระหว่างเครื่องได้ เช่น ถ้าเพื่อนมีรูปสวยๆ ในกล้องเต็มไปหมด คุณก็สามารถจับคู่กล้องของเพื่อนกับมือถือของตัวเองได้เพื่อแชร์รูปแบบทันใจ โดยคุณสามารถส่งไฟล์ได้ทั้งระหว่างมือถือ กล้องถ่ายรูปและกล้องวิดีโอ คอมพิวเตอร์ ทีวี และอื่นๆ อีกมากมาย คุณสามารถใช้หูฟัง Bluetooth คู่กับโทรศัพท์บ้านหรือมือถือบางเครื่องเพื่อพูดคุยกันได้โดยไม่ต้องยกมาถือให้เมื่อยมือ สะดวกมากสำหรับคนที่ต้องโทรศัพท์เรื่องงานอยู่ตลอด จะได้ไม่ต้องคอยหยิบมือถือออกมาโทรทุกครั้ง การ Tethering อุปกรณ์คือการกระจายสัญญาณเน็ตจากมือถือไปที่คอม คุณจึงสามารถเล่นเน็ตในคอมได้โดยไม่ต้องต่อ Wi-Fi ไม่ใช่ทุกผู้ให้บริการที่อนุญาตให้ใช้การ tethering ได้ เพราะฉะนั้นลองเช็คกับค่ายมือถือของคุณก่อนจะดีกว่า ที่สำคัญคืออาจมีค่าบริการเพิ่มเติม การเปิดใช้ Bluetooth จากในรถ หรือใส่หูฟัง Bluetooth ระหว่างขับรถช่วยให้คุณไม่ต้องปล่อยมือจากพวงมาลัยจึงขับขี่ได้อย่างมันใจ ในบางพื้นที่ การใช้มือถือระหว่างขับรถถือเป็นเรื่องผิดกฎหมายเลยทีเดียว Bluetooth นี่แหละที่จะช่วยให้คุณพูดคุยได้ไม่ขาดตอนระหว่างขับรถโดยไม่ผิดกฎหมายใดๆ เครื่องเสียงในรถบางรุ่นสามารถเปิดเพลงจากมือถือ (บางรุ่นเช่นกัน) ผ่าน Bluetooth ได้ บางอุปกรณ์ให้คุณซิงค์ข้อมูลอย่าง contacts อีเมล และเหตุการณ์ในปฏิทินได้ระหว่างเครื่อง สะดวกมากสำหรับซิงค์ contacts ในมือถือเข้าคอม ไม่ก็ส่งข้อมูลไปยังมือถือเครื่องอื่น อุปกรณ์ทั้งหลายที่ใช้ Bluetooth นั้นช่วยคุณได้มากเรื่องการกำจัดสายไฟระเกะระกะ ให้คุณทำงานได้อย่างอิสระกว่าเดิม เมาส์กับคีย์บอร์ดแบบ Bluetooth ให้คุณพิมพ์งานได้จากทุกที่โดยยังคงความถูกต้องแม่นยำ ส่วนเครื่องพริ้นท์แบบ Bluetooth ก็ไม่ต้องเสียบกับคอมอีกต่อไป จะจัดวางตรงไหนก็หายห่วงเรื่องสายยาวไม่พอ ลำโพงและรีโมท Bluetooth นี่แหละนวัตกรรมใหม่เพื่อการควบคุมและใช้งานโฮมเธียเตอร์ของคุณ รีโมทแบบ Bluetooth ใช้ง่ายไม่ต้องจ่อทีวี ส่วนลำโพง Bluetooth ให้คุณติดตั้งระบบเสียง surround กระหึ่มแบบไม่ง้อสายใดๆ ให้เกะกะห้องนั่งเล่น คุณสามารถติดตั้งระบบโฮมเธียเตอร์แบบ Bluetooth ได้โดยอาศัย receiver ที่รองรับการใช้งาน Bluetooth ระบบล็อคไร้กุญแจแบบ Bluetooth ให้คุณไขเข้าบ้านหรือรถได้ทันทีแค่แตะปุ่มบนสมาร์ทโฟน พอกันทีกับการเสียเวลาควานหากุญแจ! ลองแวะไปสอบถามที่ร้านขายฮาร์ดแวร์ใกล้บ้านคุณว่ามี deadbolt แบบ Bluetooth ไหม หรือลองติดต่อไปที่ร้านเครื่องเสียงใกล้บ้านว่ามีระบบล็อครถแบบ Bluetooth ให้บริการหรือเปล่า ถ้าคอมของคุณใช้ Bluetooth ได้ คุณก็สามารถเล่นเกมในคอมด้วยจอยของ PlayStation 3 หรือ 4 ได้  Sony เองไม่ได้รองรับการใช้งานแบบนี้ เพราะฉะนั้นคุณต้องไปหาโปรแกรมอื่นเพิ่มเติมเอง แต่ไม่ต้องกังวล ติดตั้งง่ายนิดเดียว Bluetooth ให้คุณสร้าง local network เชื่อมมือถือสองเครื่องได้ ง่ายและสะดวกสุดๆ สำหรับการเล่นเกมแบบ multiplayer หลายคนพร้อมกัน ถึงจะใช้ได้เฉพาะเวลาอยู่ในห้องเดียวกันก็เถอะ แต่ก็ไว้ใจได้มากกว่าเล่นกันผ่านเน็ตแล้วกัน
Bluetooth ทำอะไรได้บ้าง. เช็คดูซะก่อนว่าอุปกรณ์ของคุณใช้ Bluetooth ได้หรือเปล่า. อุปกรณ์ที่ใช้ Bluetooth ได้ทำอะไรได้มากกว่าที่คุณคิด. จับคู่อุปกรณ์ที่ใช้ Bluetooth. ส่งไฟล์ระหว่างเครื่อง. คุยโทรศัพท์ผ่าน Bluetooth. Tether มือถือเข้ากับคอมพิวเตอร์. ใช้ Bluetooth เพื่อการขับขี่ที่ปลอดภัยยิ่งขึ้น. ซิงค์ข้อมูลกันระหว่างอุปกรณ์ที่ใช้ Bluetooth. อุปกรณ์ Bluetooth เพื่อ home office ที่ดีกว่า. โฮมเธียเตอร์แบบใหม่ไม่ต้องง้อสาย. Bluetooth เพื่อการปกป้องดูแลบ้านและรถ. เล่นเกมในคอมสบายๆ ด้วยจอย PlayStation. เล่นเกมให้มันกันทั้งกลุ่ม.
https://www.wikihow.com/Use-Bluetooth-Technology https://www.wikihow.com/Use-Bluetooth-Technology
Getting Started with Bluetooth Using Bluetooth Technology